بیرلشگن ملتلر تشکیلاتی، امریکا قوشمه ایالتلری و کورفز اولکه لری ییتکچیلری یمنده گی آتشکیسین و صافیر نفت تانکری سبب بوله دیگن اطرافده گی فلاکت گه توسیق بولیش ریجه سی بیلن تیگیشلی کورفز همکارلیک کینگشی مرکزیده جلسه اوتکزدی.
کورفز همکارلیک کینگشی تامانیدن بیریلگن یازمه بیاناتده کینگش نینگ سعودی عربستان نینگ پایتختی ریاضده جایلشگن مرکزیده بولیب اوتگن جلسه گه کورفز همکارلیک تشکیلاتی باش کاتبی نایف الحجراف، امریکا قوشمه ایالتلری نینگ یمن خاص نماینده سی تیم لندرکینگ و یمنده گی بیرلشگن ملتلر تشکیلاتی انسانی یاردم کمیشنری داوید گریزلی قتنشگن لیگی بیلدیریلدی.
یمنده گی انسانی یاردم موسسه لری نینگ اورونیشلری تیلگه آلینگن جلسه ده آتشکیسین نی قوللب – قوتلاوچی منطقوی و خلق ارا اورونیشلرنینگ کوچه یتیریلیشی موضوعلری گپیریلگن لیگی قید ایتیلدی.
ییتکچیلر شونده ی بولیب صافیر نفت تانکی  سبب بوله دیگن احتمالی بیر اطرافنی سقلش و اقتصادی فلاکت گه توسیق بولیش اوچون پلان نینگ تیکشیریب چیقیلگن لیگی معلوم قیلندی.
کورفز همکارلیک تشکیلاتی باش کاتبی الحجراف صافیر نفت تانکی بحرانی بیلن تیگیشلی اورونیشلرنینگ تیزلشتیریلیشی کیره ک لیگینی تاکییدله دی.
حدیده نینگ شمالیده جایلشگن راس عیسی بندریده 2015 ییلیدن بیری لنگر تشلنگن و 1 میلیارد واریلدن آرتیق نفت توکیلیش خطری موجود ایکن لیگی ایتیلگن صافیر تانکری یمنده گی تامانلر اورته سیده کتته معماگه سبب بولماقده.
بیرلشگن ملتلر تشکیلاتی احتمالی بیر توکیلیش نینگ 30 ییل آلدین ایکزون والدیز فلاکتیده دینگیزگه توکیلگن نفتدن 4 قوات کوپ تاثیر قالدیریشی حقیده آگاهلنتیرماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
